text: Toget kørte fast på postkassen
  21 december 2012 kl. 15.23
  En postkasse med et juletog, der er kørt fast i sneen, vandt den lille ekstra-konkurrence TV SYD har afholdt inspireret af indbyggerne i Nordenskov, der i år i stor stil har julepyntet landsbyens postkasser.
  Juletoget er indsendt af Pia-Vera Mølgaard fra Nordenskov ved Varde. Det er hendes mand, der er tog-entusiast og har bygget toget. De små skuffer har indeholdt små stykker guf til postbuddet.
  Nu kan familien i Nordenskov glæde sig over lidt ekstra godt til julen med en lille julehilsen fra TV SYD.
  